Berza u usponu uprkos manjoj potrošnji u SAD
Maloprodaja u SAD pala za pola procenta u junu, ali to po svemu sudeći nije previše uticalo na raspoloženje investitora na Volstritu 
Drugi mesec zaredom potrošnja na malo je opala u junu pošto su se Amerikanci posvetili štednji, usled visoke stope nezaposlenosti i i dalje oslabljenog tržišta nekretnina. Investitori su međutim imali razloga za slavlje. Industrijski indeks Dau Džons zabeležio je najduži niz pozitivnih dana od aprila, pre svega zahvaljujući sjajnim vestima o zaradama koje su tokom nedelje objavili proizvođač aluminijuma „Alkoa“ i železnički gigant „Ce-eS-eX“. Juče je došao red na tehnološki sektor, s obzirom da je proizvođač kompjuterskih čipova „Intel“ prijavio zaradu od 10,8 milijardi dolara – svoj najveći kvartalni profit u više od deset godina. Finansijski direktor „Intela“  kaže: Intelov rekordni profit doprinosi ublažavanju strahova da bi američka privreda mogla ponovo da zapadne u recesiju. Iako se bori sa najslabijim rejtingom u javnosti od dolaska na vlast, adminsitracija Baraka Obame tvrdi da je ekonomski oporavak i dalje na dobrom putu. Potpredsednik  izjavio je da vladin paket pomoći od 800 milijardi dolara već sačuvao tri miliona radnih mesta. Uprkos prvobitnom velikom rastu usled usvajanja stimulativnog paketa pomoći, američki ekonomisti predviđaju sporiji rast američke ekonomije u drugoj polovini godine – nedovoljan da bi se smanjila nezaposlenost, koja trenutno iznosi oko 10 odsto. Analitičarka TV mreže ABC  kaže da će veći prihodi kompanija prijavljeni ove nedelje stimulativno uticati na američku ekonomiju. Uprkos ohrabrujućim izveštajima o profitima, akcije na američkoj berzi doživele su pad tokom jučerašnjeg popodneva, pošto je američka Centralna banka umanjila svoju prognozu rasta američke ekonomije – navodeći kao glavni razlog slabiju potrošnju od očekivane.